《登翠微亭》
清代·王昙

江中日落衣带围，西风吹人人不归。水禽膊膊水中落，有翅不得空中飞。

拍手呼山山欲笑，老马衔枯向空叫。君不见，晨风儿，布谷飞来化为鹞。

朝游武昌云，暮踏海西石。满山红树一江风，万里长空遮不得。

作者简介：（1760—1817）浙江秀水人，又名良士，字仲瞿，号蠡舟，昭明阁外史。乾隆五十九年举人。工画，好游侠，兼通兵家言，善骑射。少以任侠破家。其座主吴省钦荐其知兵，谓能作掌中雷。吴被斥，昙亦因此为士大夫所不齿。诗文奇肆，纵横万里。有《烟霞万古楼集》。